Volume 113, Issue 3237, 2010
Die Kerkblad - Volume 113, Issue 3237, July 2010
Volume 113, Issue 3237, July 2010
Kruispad Gee-jaar 2011
Jy moet jou naaste liefhê soos jouself : uit die woord
Die verhouding tussen Dawid en Jonatan is spreekwoordelik van &apos;n baie hegte vriendskapsverhouding. In die teksvers het hulle met mekaar &apos;n verbond gesluit. Verskeie kere noem die Bybel dat Jonatan vir Dawid liefgehad het soos homself (1 Sam 18:1, 3; 19:1; 20:17).
Die bron van geestelike onderskeidingsvermoë : redaksioneel
William F Buckley het &apos;n boek geskrywe, The Jeweler&apos;s Eye, waarin hy die vermoë van die juwelier beskrywe om die waardevolle diamant van die minder waardevolle een te kan onderskei. Die goeie diamantkenner kan slegs die edelsteen teen die lig hou of onder die vergrootglas ondersoek en hy sal kan sê wat die egte waarde daarvan is. Hierdie vermoë het Buckley toegepas op die terrein van die politiek. Op die terrein van die godsdiens kan ons dieselfde voorbeeld toepaslik gebruik.
Gelowiges God se vredemakers! : brandpunt
Dit is nou reeds &apos;n geruime tyd dat &apos;n mens agterkom dat rassespanning besig is om op te laai in ons land. Daar is heelwat faktore wat daartoe aanleiding gee. Byvoorbeeld : die volgehoue misdaad en geweld en die brutaliteit waarmee dit geskied, laat rassistiese ondertone deurskemer. Dit het ook duidelik geword dat die landbougemeenskap en plaasboere geteiken word as sagte teikens vir misdaad. Politieke ontleders het lank reeds gewaarsku dat daar iets gedoen moet word, want raspolarisasie is besig om die brose demokrasie te bedreig.
My verhouding met ... my landgenote : fokusartikel
Author G.S. (Gerrit) Kruger
Suid Afrika is &apos;n land met &apos;n groot diversiteit van volke, tale en kulture. Dink maar aan die 11 amptelike landstale. Die volkslied wat bestaan uit vyf tale : Xhosa, Zoeloe, Noord-Sotho, Afrikaans en Engels. Breedweg gesien, is daar die Afrikakultuur teenoor die Westerse kultuur. Hier is &apos;n ryke verskeidenheid van Afrikavolke met hulle kulture en godsdienste, asook &apos;n ryke verskeidenheid van Westerse volke met hulle kulture, soos Nederlanders, Engelse, Duitsers ensovoorts. Ons het ook Oosterse volke soos Indiërs, Chinese, Japannese, ensovoorts. Hier is soveel verskillende volkere, en tog het God ons in een land geplaas, ons is landgenote.
My verhouding met ... my volksgenote : fokusartikel
Author K.A. (Anton) J. Van Rensburg
Baie debatte word gevoer oor wat die woorde "volk" en "volksgenoot" beteken. &apos;n Definisie is dus nodig. Die meerderheid Kerkbladlesers is Afrikaanssprekend, en dus word &apos;n volksgenoot in dié artikel beskou as iemand wat die Afrikaanse taal en &apos;n gesamentlike geskiedenis en kultuur met ons deel.
My verhouding met ... die mense by die werk : fokusartikel
Baie van ons spandeer die meeste tyd per dag by die werkplek. As my werkplek &apos;n plek van negatiewe verhoudings is, word dit maklik &apos;n las eerder as &apos;n lus. Positiewe verhoudings by die werkplek lei tot groter gemotiveerdheid en produktiwiteit.
My verhouding met ... my vriende : fokusartikel
Author C.J.J. (Jaco) Putter
Verhoudings met vriende begin baie vroeg in mense se lewe en duur tot aan die einde daarvan. Van kleins af het kinders maats en tot in die ouderdom het mense vriende. Vriende oefen bewustelik en onbewustelik &apos;n invloed op mekaar uit. Kinders ervaar dikwels sterk groepsdruk en doen dan mee aan die verkeerde, omdat hulle nie uit die vriendekring uitgesluit wil word nie. Daar is baie hartseer verhale van hoe kinders en jongmense deur verkeerde vriende betrokke geraak het by euwels.
My verhouding met ... my huisgenote : fokusartikel
Morele verval kom al hoe meer aan die orde in gesprekke in en oor Suid-Afrika. Daar word dikwels vrae gevra oor die waardes en waardesisteme van die leiers van ons land. In verskeie artikels word die morele verval in die land selfs gekoppel aan die hoë misdaadsyfers. Konferensies en werkswinkels word gehou om te dink en te praat oor die waardes en waardesisteme van ons land.
My verhouding met ... my geloofsgenote : fokusartikel
Daar is meer as tagtig beelde in die Nuwe Testament vir wat ons verstaan onder kerk. Dit bly &apos;n boeiende Skrifondersoek om hierdie beelde te ontleed en na te gaan wat die Here daarin openbaar van die kerk. Wanneer ons wil besin oor ons verhouding met ons geloofsgenote, kan ons ook met groot vrug fokus op van die bekendste beelde :
Om in die skepping te glo ... en evolusie te aanvaar : diskussie-artikel
Authors: Harm Moraal and Jakkals Reynecke
Die artikel "Die Belydenisskrifte oor God se skeppingswerk" van prof. PP Kr üger in die Januarie-uitgawe van Die Kerkblad sit die gesprek oor skepping en evolusie voort. Hy maak tien stellings oor die skepping, haal aan wat die belydenisskrifte daaroor leer, en maak by elke aanhaling &apos;n gevolgtrekking. Die tien stellings is &apos;n bondige opsomming van wat die Bybel oor die skepping leer : dat God deur sy Woord geskep het en wat sy doel met die skepping is. Hy sê tereg dat hierdie stellings ons onderlinge geloofsafspraak met mekaar oor hierdie saak bevestig, want die belydenisskrifte is ons afgesproke, gesamentlike interpretasie van die Skrif.
Evolusie (wetenskap), Skrif en belydenis : diskussie-artikel
Source: Die Kerkblad 113, pp 24 –25 (2010)
Op versoek van die redakteur maak ek enkele opmerkings oor die bydrae van proff. Harm Moraal en Jakkals Reynecke : "Om in die skepping te glo en evolusie te aanvaar." Die skrywers reageer op &apos;n artikel van prof. PP Krüger in die Januarie-uitgawe, en het veral probleme met uitsprake van prof. Krüger in sy negende stelling, waar hy sê : "God het alles volgens hulle eie soorte en aard gemaak ..." "Die mens kom nie uit die dier voort nie, en alle spesies kan nie na mekaar herlei word nie."
Deur die oë van &apos;n besoeker (2) : van oraloor
Authors: Jacomien Zwemstra and Chris Van Der Walt
Source: Die Kerkblad 113, pp 26 –27 (2010)
In die vorige uitgawe kon u lees dat DR. CHRIS VAN DER WALT van Pietersburg vir twee weke gaan klasgee het by Covenant College in Zambië, waar Jacomien Zwemstra en haar man Heinrich bly. In hierdie artikel word verder vertel van hulle wedervarings.
Die Goeie Herder vergader sy skape in Zambië : van oraloor
Source: Die Kerkblad 113, pp 28 –29 (2010)
Zambië, &apos;n land wat in &apos;n stadium kon spog met die hoogste rugbypale in die wêreld. Ook die land wat die geboorteland is van die rugbykapteins van Suid-Afrika en Australië (Corné Krige en George Gregan) onderskeidelik. Behalwe dat dié land &apos;n Bok-kaptein gelewer het, was dit ons voorreg om getuies te wees van hoe die Goeie Herder sy skape in hierdie pragtige land vergader.
&apos;n Gewaardeerde gemeenskap op Warmbad : van oraloor
Authors: Tom Larney and Rassie Smit
Source: Die Kerkblad 113, pp 30 –31 (2010)
Die Nederlanders het Suid-Afrika in sarsies binnegeval. Die grootste deel hiervan was dié wat aanvanklik in die jare tussen 1652 en 1795 na Suid-Afrika gekom het as sieketroosters, timmermanne, vryboere en wat dies meer.
Geref. Kerk Sanveld bevestig eerste predikant : van oraloor
Die eerste dominee van die Geref. Kerk Sanveld is op 23 Mei 2010 op Hippo bevestig! God het in die verlede voorsien! Hy het nou voorsien! Hy sal ook in die môres wat kom, voorsien! Dit is die oorheersende gevoel wat alle betrokkenes uitgespreek het.
Vulling van drie poste in die Fakulteit Teologie / Teologiese Skool
Drie poste kan aan die einde van die jaar vakant raak, onderskeidelik in Ou Testament, Praktiese Teologie en Dogmatiek. Die pos in Ou Testament raak vakant omdat, in oorleg met die Kuratore, prof. Herrie van Rooy op versoek van die NWU oorgeskuif word na &apos;n navorsingspos met die oog op die bestudering van tekste in Grieks, Latyn en Semitiese Tale, met inbegrip van die Bybel en die Ou Vertalings daarvan. Die poste in Praktiese Teologie en Dogmatiek: Die huidige posbekleërs, proff. Ben de Klerk en Callie Coetzee, het vanjaar 65 jaar oud geword. Hulle tree dus aan die einde van die jaar by die NWU af, en kan ook kerklik emeriteer - in welke geval die poste vanaf 1 Januarie 2011 vakant is.
&apos;n Diensjaar vir Christus : van oraloor
Onbekend maak onbemind, so laat my toe om julle deeglik in te lig oor &apos;n projek van die Deputate Jeugsorg van die GKSA, &apos;n diensjaar genaamd die Gee-jaar. Dit is &apos;n diensjaar vir Christus wat voltyds in Potchefstroom vir naskoolse jeug aangebied word.
Vier geslagte Van Heerdens volg mekaar op in Wolmaransstad : van oraloor
Author Rudolph Van Der Merwe
Op Sondag 9 Mei 2010 is Frederik Johannes van Heerden as ouderling (wyk Doornbult) in die Geref. Kerk Wolmaransstad bevestig. Hy het sy vader, Servaas Daniël van Heerden, in dié wyk opgevolg. Sy vader was die wyk se ouderling sedert 23 November 1972.
Die krok in die ganshok : van oraloor
Author Annatjie Du Plessis
Almal weet dat om predikant te wees, nie altyd maanskyn en rose is nie, en dat &apos;n predikant maar soos &apos;n goeie herder agter sy skapies moet aanloop, en soms die wolwe en jakkalse trotseer. Herder-wees hou dus sy bepaalde risiko&apos;s in.